fr hu hu hu hu hu hu hu hu hu hu de hu hu hu hu hu de hu ilo hu hu hu hu hu hu hu sv en hu hu de hu hu en hu en hu de hu hu hu hu hu la hu pt en hu en fr hu it hu en hu hu hu hu en hu hu hu hu hu hu hu hu hu hu hu hu hu hu hu
Lucius Caecilius Metellus Dalmaticus – Wikipédia
Lucius Caecilius Metellus Dalmaticus római politikus, az előkelő, plebejus származású Caecilia gens Metellus-ágához tartozott. Édesapja, Lucius Caecilius Metellus Calvus Kr. e. 142-ben volt consul, és fivére, Quintus Caecilius Metellus Numidicus szintén elérte a consuli rangot.
i. e. 103 (57-58 évesen)[2]
Lucius Caecilius Metellus Calvus
Ancient Roman military personnel
római szenátor (nem ismert – nem ismert)
consul (i. e. 119 – i. e. 119)
„Lucius Caecilius Metellus” lehetséges további jelentéseiről lásd: Lucius Caecilius Metellus (egyértelműsítő lap).
Metellus Dalmaticust sokszor összekeverik unokatestvérével, Lucius Caecilius Metellus Diadematusszal, aki Kr. e. 117-ben volt consul. Ő maga unokafivére előtt két évvel, Kr. e. 119-ben töltötte be a magistraturát Lucius Aurelius Cotta kollégájaként. Feltehetően a népszerűség utáni vágytól hajtva hadat üzent a dalmáciaiaknak, akik egyébként semmiféle ellenséges érzülettel nem viseltettek Rómával szemben. Így aztán nem is védekeztek, Metellus pedig érdemtelenül tarthatott triumphust és nyerte el a Dalmaticus/Delmaticus agnoment (ragadványnév latinul) az év végén, miután átteleltette hadseregét Salonae-ban (ma Split, Horvátország). A hadizsákmányból kijavíttatta Castor és Pollux templomát.
Kr. e. 115-ben Cnaeus Domitius Ahenobarbusszal együtt volt censor, és hivatali ideje alatt összesen harminckét embert zártak ki a senatusból. Dalmaticus a pontifex maximusi rangot is viselte, ilyen minőségben a szűzességi fogadalmukat megszegő három Vesta-szűz, Aemilia, Licinia és Marcia ügyében Kr. e. 114-ben hozott ítéletét – melyben mindössze Aemiliát, a felbújtót találta bűnösnek – széles körben visszautasították, és a népgyűlés ez egyszer ki is vette a bíráskodás jogát a pontifexek collegiumának kezéből.
Kr. e. 100-ból származik az utolsó ismert adat róla: azon előkelőségek közé tartozott, akik fegyvert fogtak a néppárti Saturninus ellen. Lánya, Caecilia Metella később a híres Sulla felesége lett.
↑ Digital Prosopography of the Roman Republic (angol nyelven). (Hozzáférés: 2021. június 29.)
↑ Digital Prosopography of the Roman Republic (angol nyelven). (Hozzáférés: 2021. június 29.)
Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867.
Elérhető a Michigani Egyetem Könyvtárának honlapján: I. kötet (A–D); II. kötet (E–N); III. kötet (O–Z).
Az ókori Róma portálja
A lap eredeti címe: „https://hu.wikipedia.org/w/index.php?title=Lucius_Caecilius_Metellus_Dalmaticus&oldid=25197174”
Utoljára szerkesztve 2022. augusztus 21., 22:02-kor
A lap utolsó módosítása: 2022. augusztus 21., 22:02
A lap szövege CC BY-SA 3.0 alatt érhető el, ha nincs külön jelölve.